Nick Foligno

Nicholas Foligno (sündinud 31. oktoobril 1987 Buffalos New Yorgi osariigis) on USA jäähokimängija, kes mängib keskründajana või vasaku ääreründajana NHL-i klubis Chicago Blackhawks.

2006. aastal valis Ottawa Senators ta NHL-i draftis 28. valikuna. Enne seda oli ta mänginud Ontario Hockey League'i klubis Sudbury Wolves, kuhu jäi ka hooajaks 2006–07. Senatorsi meeskonnas debüteeris ta NHL-is hooajal 2007–08.

Pärast viit hooaega Senatorsis liitus Foligno 2012. aasta juulis Columbus Blue Jacketsiga. 2015. aastal sai ta Blue Jacketsi kapteniks.

2017. aastal pälvis ta King Clancy Memorial Trophy ja Mark Messier Leadership Awardi. 2015. aastal osales ta NHL-i tähtede mängul.

2021. aasta aprillis siirdus ta Toronto Maple Leafsi, kuid mängis seal vaid hooaja lõpuni. 2021. aasta juulis sõlmis ta kaheaastase lepingu Boston Bruinsiga."Bruins announce free agent signings and transactions". nhl.com. 28.7.2021. Vaadatud 24.10.2021

2023. aasta juunis kaubeldi Foligno koos Taylor Halliga Ian Mitchelli ja Alec Regula vastu Bruinsist Chicago Blackhawksi.

USA jäähokikoondise koosseisus on Foligno osalenud kolmedel maailmameistrivõistlustel (2009, 2010 ja 2016).

Tema isa Mike Foligno mängis NHL-is 15 hooaega. Tema noorem vend Marcus Foligno mängib samuti NHL-is.

 Viited 

 Välislingid 
 Nick Foligno NHL.com lehel
 Nick Foligno hockeydb.com lehel

Kategooria:Ameerika Ühendriikide jäähokimängijad
Kategooria:Ottawa Senatorsi mängijad
Kategooria:Columbus Blue Jacketsi mängijad
Kategooria:Toronto Maple Leafsi mängijad
Kategooria:Boston Bruinsi mängijad
Kategooria:Chicago Blackhawksi mängijad
Kategooria:Sündinud 1987